Príklady dobrej praxe zo školských knižníc

## Podujatie Marec - mesiac knihy

- • Veľkí čítajú malým

Marec je mesiac knihy. To vedia aj naši najstarší žiaci, ktorí si pre svojich najmenších spolužiakov v prípravnom ročníku pripravili krásne prekvapenie. Vytvorili pod vedením svojej učiteľky osemstranovú knižku , ktorá obsahuje krátky text Červená čiapočka rozprávky a obrázky - ilustrácie. Pracovná verzia knižky obsahuje omaľovánky o Červenej čiapočke, ktoré si žiaci môžu vymaľovať podľa fantázie. Keďže túto krásnu rozprávku najmenší žiaci poznali, pomocou ilustrácii sme si ju v ich podaní vypočuli.

- • Interaktívna beseda o prečítaných knihách

Pedagogickí zamestnanci školského klubu detí a školského internátu si pripravili pre žiakov interaktívnu besedu o prečítaných knihách, ktoré spolu čítali od začiatku školského roku vo výchovných skupinách. Previedli svojich spolužiakov pútavým svetom rozprávok, dobrodružstiev a fantázie slovom aj obrázkami. Školskú knižnicu využívajú počas relaxačných chvíľok, kedy čítajú žiaci samostatne alebo spoločne, mladší žiaci počúvajú rozprávky, ktoré číta vychovávateľka.

- • Školské kolo v prednese poézie a prózy

Zúčastnila sa ho väčšina žiakov, ktorí s chuťou odrecitovali pripravené básne, riekanky a úryvky z kníh pred porotou a spolužiakmi. Porota zodpovedne vybrala víťazov, ktorí boli odmenení diplomom a sladkou odmenou. Ani ostatní účinkujúci nezostali bez odmeny.

- • Beseda o prečítanej knihe

V marci každoročne organizujeme v školskej knižnici besedu o prečítanej knihe, kedy každá trieda spoločne prezentuje jedno literárne dielo, ktoré prečítali v príslušnom školskom roku. Beseda umožňuje žiakom, aby pred svojimi spolužiakmi prezentovali vlastné spracovanie literárneho diela. Aktivita bola rozdelená na dva dni, pre prvý stupeň a pre druhý stupeň. Pracovali sme s týmito : Tri prasiatka, Červená knihami čiapočka, Rozprávky múdrej sovy, Budkáčik a Dubkáčik, Brémski muzikanti, O Guľkovi Bombuľkovi, Rozprávky starej matere, Hrdinský zápisník, Rozprávky o zvieratkách, Pavúk a mucha.

- • Moja prvá kniha čítania

Naši šikovní druháci si počas školského roku tvoria Moja prvá kniha čitateľský denník čítania, ktorá obsahuje odporúčané literárne diela v 2. ročníku špeciálnej základnej školy A variant a tiež knihy, ktoré si vybrali žiaci v školskej a mestskej knižnici. Knihy spočiatku číta učiteľka, pretože žiaci nemajú ukončený nácvik písania a čítania slovenskej abecedy. Ku každej prečítanej knihe, rozprávke alebo riekanke si žiaci kreslia obrázok a píšu jednoduché vety z už prebraných písmen. Žiaci 3. a 4. ročníka si pod vedením svojej učiteľky tvoria čitateľský denník prostredníctvom v iPadoch aplikácie Book Creator. Vytvárajú obrázkové karty s vloženým zvukom, vkladajú text, obrázky, píšu perom vlastné postrehy. Prostredníctvom fotopríbehu môžu aj nehovoriaci žiaci zdieľať s ostatnými svoje bežné aj výnimočné zážitky.

- • Dramatizácia rozprávky Otroch prasiatkach

Žiaci so stredným a ťažkým stupňom mentálneho postihnutia sa predstavili s dramatizáciou rozprávky O troch prasiatkach. S pomocou účinkujúcej učiteľky zahrali nádherné divadielko a mali veľký úspech.

Metodické centrum Slovenskej pedagogickej knižnice pre školské knižnice